United Heavy Lift hevur fingið nýtt skip. Nýtt tonsatal til United Heavy Lift United Heavy Lift hevur júst fingið spildur nýtt tonsatal í flotan, nú felagið hevur fingið ein deck carrier-nýbygning upp á 26.000 t. dv. Tað er danski shipping-maðurin, Lars Rolner, ið eigur United Heavy Lift, og felagið er skrásett í Týsklandi. Nýggja skipið hevur fingið navnið, MV Zhi Xian Zhi Xing, og er uppá 26.000 tons dv. Skipið hevur eina vídd uppá 6020 ferðmetrar, og tí hóskar tað væl til stórar uppgávur. Skipið er útgjørt við DP 2-tøkni, og tí verður væntandi, at tað fer at arbeiða fyri frálandsvinnuna. Í løtuni vil United Heavy Lift kortini ikki siga, hvørjar uppgávurnar hjá nýggja skipinum verða. Seinni í ár fer eitt systurkip hjá Zhi Xian Zhi Xing av bakkastokki, og tað skipið hevur United Heavy Lift eisini latið smíðað. varð stovnað í 2015. Síðan er ta eydnast felagnum at gera góðar avtalur við Vestas. Hesar uppgávurnar tryggja teimumfarmaflutningin av øllum stórum V161-maskingondolum, veingjum og botntornum frá verksmiðjunum hjá Vestas í Nakskov, Esbjerg og Lindø. -Tøkniligu loysnirnar við nýggja skipinum hava við sær, at skipið kann sigla bert 30 minuttir eftir, at seinasti farmurin er komin umborð, hevur Lars Rolner fyrr sagt við Søfart.